En/Na \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, major d’edat, amb DNI núm. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, i adreça a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ del municipi de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, codi postal \_\_\_\_\_\_\_\_\_\_\_\_, correu electrònic \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ i telèfon \_\_\_\_\_\_\_\_\_\_\_\_\_\_\_\_\_\_\_\_\_\_\_

**EXPOSA**

Que, en relació a l’aprovació inicial per la Comissió Territorial d’Urbanisme de Lleida, en sessió del dia 2 d’octubre de 2024, del Pla especial urbanístic autònom en sòl no urbanitzable, per a la implantació d'una planta de producció de biogàs, als termes municipals de la Sentiu de Sió, Bellcaire d'Urgell i Vallfogona de Balaguer, promogut per La Sentiu Bioenergy SL, **expedient 2022/079453/L**, en el tràmit d’informació pública aparegut al DOGC número 9275 de 24 d’octubre de 2024, dins el termini previst hi formulo les següents

**AL·LEGACIONS**

Única.- Incompliments en el tràmit en curs que n’impedeixen la seva continuació i han de ser causa de denegació.

Indico els següents incompliments per part de l’empresa promotora que, en ser un tràmit reglat, el seu incompliment n’és, forçosament, motiu de denegació, com estableix l’art. 103 de la Constitució i la jurisprudència de la Sentència del Tribunal Suprem de 23 d’abril de 1991.

* Impossibilitat de modificar l’ús i qualificació urbanística de l’emplaçament, Zona de Protecció Agrícola (ZPA) per imperatiu de l’art. 155.2 de la Normativa urbanística municipal, que no el permet dedicar a altre ús i destinació que l’agrícola i que n’impedeix la transformació.
* Actuació desproporcionada i fora de lloc en el que fa referència a la magnitud de les instal·lacions envers la problemàtica actual de gestió de purins de la zona.
* Incompliment de les distàncies mínimes a granges del Decret 40/2014, d’ordenació de les explotacions ramaderes, per haver-hi una granja a 441 m, i hi ha d’haver 500 m.
* Proximitat de la sèquia primera del canal d’Urgell, font d’aigua potable que abasteix pantans pròxims usats per l’aigua de boca com la Ràpita i Vallfogona, també per a usos agrícoles, que està encara no a 100 metres.
* Emissió olor i de gasos contaminants que no garanteix la indemnitat de la població propera.
* Incorrecta valoració de l’impacte odorífic de la planta sobre el medi.
* No s’aporta contractes de subministrament de les matèries primeres, ni cap document acreditatiu de la seva disponibilitat. No es compleix que siguin de proximitat, quan és motiu essencial de la necessitat del projecte, segons argumenta la promotora.
* Impacte paisatgístic: la planta de biogàs que es pretén instal·lar s’ubica a les Serres Bellmunt i Almenara, al subtram de la Serra de les Quadres, zones de fragilitat visual a protegir segons el Catàleg de paisatge de les Terres de Lleida en la seva unitat 21.
* La zona on es pretén ubicar la futura planta de biogàs, a nivell faunístic s’ubica en un connector terrestre principal, el de la Serra Llarga- Secans de la Noguera – Aiguabarreig del Segre.
* La zona on es pretén implantar la planta de biogàs es troba situada en una àrea de protecció lumínica màxima (Zona E1), dintre del terme municipal de la Sentiu de Sió.
* El document del PEUA no contempla cap estudi hidrològic superficial ni anàlisi de les modificacions dels coeficients d’escorreguda superficial.
* Superació del llindar d’ozó troposfèric (O3) a la zona on s’emplaça l’activitat. L’accés a les noves instal·lacions a través de la C-53 incompleix el Reglament General de Carreteres 293/2003, el TR de la Llei de Carreteres 2/2009, i Instrucció 3.1-IC de Traçat.
* No s’inclou ni contempla el projecte bàsic ni el pressupost de les actuacions previstes.
* No contempla identificació, definició, valoració dels serveis afectats: línia telefònica, regs.
* No es contempla l’afectació als productors ecològics inscrits com a tals al CCPAE.
* Incompliment dels articles 68 i 69 del DL 1/2010, de 3 d’agost, Llei d’Urbanisme.
* Proximitat de l’activitat a les Serres de Bellmunt i Almenara, i de les Quadre i de la zona que va formar part de l’anomenat front de la Batalla del Segre.
* Incompliment del planejament vigent a la Sentiu de Sió i Bellcaire d’Urgell.
* Incompliment del RD 840/2015, de 21 de setembre, pel que s’aproven mesures de control de riscos inherents als accidents greus en els que intervenen substàncies perilloses.
* Necessitat de demanar informe al Departament d’Acció Climàtica, a efectes de ramaderia i distància a granges. Carència d’un informe essencial i determinant. Indefensió.
* Existència de conducció de reg soterrada al punt on es pretén l’emplaçament de l’activitat.
* Incompliment de les Directives Hàbitats, Aus i d’Anàlisi previ Mediambiental.
* Insuficient anàlisi d'impacte del canvi climàtic.
* Inadequada justificació del balanç d’estalvi de CO2 que s’emet a l’atmosfera.
* Incompliment de l’article 15 de la Llei 39/2015 del Procediment Administratiu Comú de les Administracions Públiques, així com de la Llei 26/2010 de Règim Jurídic i Procediment de les Administracions Públiques de Catalunya, i de la Llei 1/1998 de Política Lingüística.
* Incompliment dels articles 10, 11, i 12 de la Llei 3/2019 dels Espais Agraris.
* El projecte correspon a una planta de biogàs, no pas a una planta de tractament de residus. Per tant, incompleix l’article 47.4 de la Llei d’Urbanisme i l’article 93 de les N.S. de La Sentiu de Sió.
* No defineix les instal·lacions de tractament dels lixiviats ni les de la fracció líquida del digestat, i per tant no es garanteix la qualitat de les aigües d’abocament de la planta.
* No considera el tractament que rebrà el metà produït durant l’emmagatzematge del digestat.
* Model no sostenible de producció de biogàs d’acord amb l’Estratègia Catalana del Biogàs.
* El Pla especial no inclou determinacions per prevenir impactes sobre els aqüífers i les aigües superficials determinades per l’Agència Catalana de l’Aigua.
* EL PEUA que es tramita incompleix el Decret 153/2019 en relació a l’acompliment de distàncies d’exclusió.
* Incompliment de l’art. 3 del DL 1/2010, per no adequar-se a un desenvolupament sostenible.
* El PEUA no inclou cap consideració sobre el desmantellament de la planta un vegada passin els seus 20-25 anys de vida útil".

**SOL·LICITA**

1. Es DENEGUI l’aprovació provisional i definitiva del Pla Especial Urbanístic Autònom en sòl no urbanitzable per a la implantació d’una planta de producció de biogàs als termes municipals de la Sentiu de Sió i Bellcaire d’Urgell (ubicada a la parcel·la amb referència cadastral 25043A004000620000SL -polígon 4 parcel·la 62- del terme municipal de la Sentiu de Sió), promogut per la Sentiu Bioenergy SL.

La Sentiu de Sió, 30 de novembre de 2024.

(Signatura)

**Comissió Territorial d’Urbanisme a Lleida**

**Departament de Territori de la Generalitat de Catalunya**

**C/ Clot de les Monges, 6-8, 3a planta**

**25007 LLEIDA**